जल संरक्षण की पारम्परिक तकनीकों को पुनर्जीवित कर, वर्षा-जल का संचयन कर सकते हैं। जल संरक्षण, शुद्विकरण और तेज बहाव को रोकने के लिए अधिक से अधिक पौधारोपण करना चाहिए। पारिस्थिकी तंत्र का संरक्षण नैतिक, सामाजिक वा आर्थिक दृष्टि से भी अनिवार्य है। यूरोपियन यूनियन के विशेषज्ञों का मानना है कि पारिस्थितिकी तंत्र द्वारा प्रदान की गई वस्तुओं और सेवाओं का वित्तिय मूल्य 26,000 बिलियन यूरो वार्षिक है। यह प्रतिवर्ष मानवीय उत्पादों के मूल्य का लगभग दोगुना है। पर्यावरण के अनुकूल जल प्रबन्धन के लिए आपसी सहयोग-संगठन बहुत जरूरी है। इसी सहयोग में छिपी है हमारी आजादी।